उत्तर प्रदेश की न्यायिक राजधानी इलाहाबाद है और हमेशा से ही ये महत्वपूर्ण शहरों में से एक रहा है और इसके पीछे कई कारण हैं। इसका प्राचीन नाम प्रयाग था जो फिर से शहर को वापस मिल गया है। इसे ‘तीर्थराज’ (तीर्थों का राजा) भी कहते हैं। वाराणसी के बाद इलाहाबाद भारत का दूसरा प्राचीनतम बसा नगर है। हिंदू धर्म में इलाहबाद का महत्वपूर्ण स्थान है। परंपरागत तौर पर नदियों का मिलन बेहद पवित्र माना जाता है और इलाहबाद में तो गंगा, यमुना और सरस्वती का अद्भुत मिलन होता है। यहां प्रत्येक 12 वर्ष पर कुंभ मेला और छह वर्ष पर अर्ध कुंभ मेले का खास महत्व है। कुंभ को लेकर कई पौराणिक कथाएँ भी प्रचलित हैं। रामचरित मानस में इस शहर को प्रयागराज ही कहा गया है।